SL Uradni list Evropske unije C 274/9

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO CONTRADA GIARDINELLO

ITALIJANSKA REPUBLIKA – DEŽELA SICILIJA

DEŽELNI ODBOR ZA ENERGIJO IN GOSPODARSKE JAVNE SLUŽBE – DEŽELNI ODDELEK ZA ENERGIJO

DEŽELNI URAD ZA OGLJIKOVODIKE IN GEOTERMALNO ENERGIJO („U.R.I.G.“)

2011/C 274/05

Podjetje EniMed – Eni Mediterranea Idrocarburi SpA s sedežem na Strada Statale 117 bis, Contrada Ponte Olivo, 93012 Gela (CL), davčna številka 12300000150, edini zastopnik, s 45-odstotnim deležem, druga skupna imetnika: Irminio s.r.l. s 30-odstotnim deležem ter Edison SpA s 25-odstotnim deležem, je 4. januarja 2010 v skladu z deželnim zakonom dežele Sicilije št. 14 z dne 3. julija 2000, s katerim se prenaša in uporablja Direktiva 94/22/ES, deželnemu odborniku na takratnem deželnem odboru za industrijo s sedežem na Via Ugo La Malfa 87/89, 90146 Palermo, Italia, pristojnemu organu dežele Sicilije za podeljevanje rudarskih pravic, predložilo vlogo za dovoljenje za iskanje tekočih in plinastih ogljikovodikov na območju, splošno znanem kot „Contrada Giardinello“, ki se razteza na 38 040 ha (380,40 km2) površine v pokrajinah Ragusa in Catania na jugovzhodu Sicilije. Območje, na katerega se nanaša vloga za dovoljenje, je na jugu omejeno z obalo, na zahodu z območjem, na katerega se nanaša vloga za dovoljenje „Passo di Piazza“, na severozahodu z območjem, na katerega se nanaša vloga za koncesijo „Piano Lupo“, na severovzhodu z območjem, za katerega velja dovoljenje „Fiume Tellaro“, na vzhodu pa z območji, za katera veljajo dovoljenja „Ragusa“, „Tresauro“ in Irminio.

Območje, na katerega se nanaša vloga za dovoljenje, obkroža območje, za katerega velja koncesija „Bonincontro“ in ki je izvzeto iz računanja površine območja, za katerega je bila predložena zadevna vloga za dovoljenje.

V pokrajini Ragusa zadeva občine: Ragusa, S. Croce Camerina, Vittoria, Comiso, Acate in Chiaramonte Gulfi. V pokrajini Catania zadeva občine: Caltagirone in Mazzarrone.

Območje, ki je predmet vloge za dovoljenje, je označeno z neprekinjeno črto, ki povezuje spodaj opredeljene točke „a“, „b“, „c“, „d“, „e“, „f“, „g“, „h“, „i“, „l“, „m“, „n“, „o“, „p“ in „q“:

(a) Točka na obali, določena tako, da se povleče črta, ki poteka od točke b prek vzhodnega roba pokopališča Scoglitti do obale; točka sovpada s točko o območja, za katerega velja dovoljenje „Passo di Piazza“;

(b) Vzhodni rob zgradbe „C. Mustille“ na nadmorski višini 92 m (južno od območja Contrada Resine), ki sovpada s točko n območja, za katerega velja dovoljenje „Passo di Piazza“;

(c) Točka, ki označuje 3 km na cesti Acate-bivio S.S. št. 115, severozahodno od območja Contrada Bosco Grande, in ki sovpada s točko m območja, za katerega velja dovoljenje „Passo di Piazza“, ter s točko d koncesije za izkoriščanje ogljikovodikov „Piano Lupo“;

(d) Točka, ki označuje 7 km na cesti Acate-Caltagirone, in sovpada s točko c koncesije za izkoriščanje ogljikovodikov „Piano Lupo“;

(e) Točka na nadmorski višini 276 m, ki ustreza točki na daljnem vzhodnem robu zgradb „C. Rizza“, južno od območja Sciri Sottano, in sovpada s točko b koncesije za izkoriščanje ogljikovodikov;

(f) Točka na vzhodnem robu hiše na nadmorski višini 332 m med okrajema Conventazzo in Case Intorvella, ki sovpada s točko u dovoljenja za raziskovanje „Fiume Tellaro“;

(g) Točka, ki označuje 9 km + 300 m ceste S.P. št. 3, na vhodu v križišče, ki vodi do hiš Gafa; točka sovpada s točko t dovoljenja za raziskovanje „Fiume Tellaro“;

(h) Točka na severnem koncu kmečke hiše Sulsenti, približno 70 m severno od križišča na nadmorski višini 459 m (Ragusa), in sovpada s točko s dovoljenja za raziskovanje „Fiume Tellaro“;

(i) Točka, ki označuje 2 km ceste na območju Cilena (Ragusa), in sovpada s točko r dovoljenja za raziskovanje „Fiume Tellaro“;

(l) Točka na severozahodnem robu hiše L'Annunziata na nadmorski višini 636 m, ki sovpada s točko i koncesije za izkoriščanje ogljikovodikov „Ragusa“;

(m) Točka na severovzhodnem robu C. Cosentino na območju Cento Pozzi; točka sovpada s točko b vloge za dovoljenje „S. Anna“;

(n) Točka na severnem robu hiše na nadmorski višini 580 m na območju Castiglione, približno 350 m severno/severovzhodno od Villa Arezzo; točka sovpada s točko b dovoljenja „Tresauro“;

(o) Točka na severnem robu kraja Casa Veninata na območju Stanislao; točka sovpada s točko a dovoljenja „Tresauro“;

(p) Točka na jugovzhodnem robu hiše na območju Perrone na nadmorski višini približno 75 m, 325 m jugovzhodno od C. Perronello; točka sovpada s točko h dovoljenja za raziskovanje „Tresauro“;

(q) Točka na obali, kjer se podaljšana črta točk a in b koncesije za izkoriščanje ogljikovodikov „Irminio“ seka z obalo; točka sovpada s točko f dovoljenja „Irminio“.

Črta med točkama q in a sovpada z obalnim pasom pri oseki.

Zemljepisne koordinate

Točka Zemljepisna dolžina V (M. Mario) Zemljepisna širina S a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije. Vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki se potegujejo za dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje in raziskovanje ter koncesij za izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in so bila opredeljena v zakonu dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilije št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004 na takratnem deželnem odboru za industrijo, objavljenima v Uradnem listu dežele Sicilije št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo, Deželni oddelek za rudarstvo, Via Ugo La Malfa 101, 90146 Palermo, Italia, kjer je na vpogled zainteresiranim stranem.